**Apstiprināti**

ar Daugavpils valstspilsētas pašvaldības domes 2024.gada\_\_\_.\_\_\_\_\_\_\_\_\_\_\_

lēmumu Nr.\_\_\_\_\_\_\_(prot. Nr.\_\_\_\_,\_\_\_\_.§)

**Grozījumi Daugavpils valstspilsētas pašvaldības domes 2023.gada 14.septembra saistošajos noteikumos Nr.14 “Pašvaldības sociālie pakalpojumi”**

*Izdoti saskaņā ar* [*Sociālo pakalpojumu un sociālās palīdzības likuma*](https://likumi.lv/ta/id/68488-socialo-pakalpojumu-un-socialas-palidzibas-likums)

[*3.panta*](https://likumi.lv/ta/id/68488-socialo-pakalpojumu-un-socialas-palidzibas-likums#p3)*trešo daļu un* [*Invaliditātes likuma*](https://likumi.lv/ta/id/211494-invaliditates-likums)[*12 panta*](https://likumi.lv/ta/id/211494-invaliditates-likums#p12)*6.2 daļu,*

*Ministru kabineta 2003.gada 27.maija noteikumu Nr.275 "[Sociālās aprūpes un sociālās rehabilitācijas](https://likumi.lv/ta/id/75481-socialas-aprupes-un-socialas-rehabilitacijas-pakalpojumu-samaksas-kartiba-un-kartiba-kada-pakalpojuma-izmaksas-tiek-segtas-no-p..." \t "_blank)*

*[pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta](https://likumi.lv/ta/id/75481-socialas-aprupes-un-socialas-rehabilitacijas-pakalpojumu-samaksas-kartiba-un-kartiba-kada-pakalpojuma-izmaksas-tiek-segtas-no-p..." \t "_blank)"* [*6.punktu*](https://likumi.lv/ta/id/75481-socialas-aprupes-un-socialas-rehabilitacijas-pakalpojumu-samaksas-kartiba-un-kartiba-kada-pakalpojuma-izmaksas-tiek-segtas-no-p...#p6)

Izdarīt Daugavpils valstspilsētas pašvaldības domes 2023.gada 14.septembra saistošajos noteikumos Nr.14 “Pašvaldības sociālie pakalpojumi” (Latvijas Vēstnesis 2023., Nr.195, 248, 2024., Nr.50) šādus grozījumus:

1. papildināt ar 6.19. un 6.20.apakšpunktu šādā redakcijā:

“6.19. sociālās rehabilitācijas pakalpojums bērniem ar funkcionāliem traucējumiem;

6.20. citi sociālās rehabilitācijas pakalpojumi.”.

1. papildināt ar XX.1 un XX.2 nodaļu šādā redakcijā:

**“XX.1  Sociālās rehabilitācijas pakalpojums bērniem ar funkcionāliem traucējumiem**

97.1 Sociālās rehabilitācijas pakalpojums bērniem (turpmāk – pakalpojums) tiek nodrošināts bērnam ar funkcionālajiem traucējumiem līdz 18 gadu vecumam, ja bērnam noteikta invaliditāte un bērns dzīvo ģimenē.

97.2 Pakalpojums ietver speciālistu konsultācijas, rehabilitācijas un terapeitiskus pakalpojumus, tos sniedz dienas laikā.

97.3 Lai saņemtu pakalpojumu, bērna likumiskais pārstāvis Dienestā iesniedz:

97.3 1. iesniegumu ar lūgumu piešķirt pakalpojumu, norādot problēmu un tās vēlamo risinājumu;

97.3 2. ārstniecības personas izziņu par bērna veselības stāvokli, kontrindikāciju neesamību pakalpojuma saņemšanai, funkcionālo traucējumu veidu, nepieciešamo sociālās rehabilitācijas konsultāciju skaitu un citu informāciju, kas var ietekmēt pakalpojuma sniegšanu.

97.4  Pakalpojumu sniedz, pamatojoties uz Dienesta norīkojumu, pakalpojuma sniedzējam noslēdzot līgumu ar bērna likumisko pārstāvi.

97.5  Pakalpojums bērniem, kuru deklarētā dzīvesvieta ir pašvaldībā, ir bezmaksas.

**XX.2  Citi sociālās rehabilitācijas pakalpojumi**

97.6  Citus sociālos rehabilitācijas pakalpojumus (turpmāk – sociālā rehabilitācija) sniedz, pamatojoties uz Dienesta izsniegtu norīkojumu*.*

97.7 Sociālās rehabilitācijas pakalpojumus ir tiesīga saņemt:

97.7 1. ģimene ar bērniem;

97.7 2. bāreņi un bez vecāku gādības palikuši bērni pēc pilngadības sasniegšanas līdz 24 gadu vecumam;

97.7 3. nepilngadīgi likumpārkāpēji;

97.7 4. citas personas, pamatojoties uz Dienesta sociālā darbinieka atzinumu.

97.8  Personai, kura deklarējusi savu dzīvesvietu pašvaldībā, sociālās rehabilitācijas pakalpojums ir bezmaksas.”.

Daugavpils valstspilsētas pašvaldības domes priekšsēdētājs  A.Elksniņš

**Projekts**

- **Daugavpils valstspilsētas pašvaldības domes 2024.gada \_\_\_.\_\_\_\_\_\_\_\_ saistošo noteikumu Nr.\_\_ “Grozījumi Daugavpils valstspilsētas pašvaldības domes 2023.gada 14.septembra  saistošajos noteikumos Nr.14 “Pašvaldības sociālie pakalpojumi”” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saskaņā ar [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums) [3.panta](https://likumi.lv/ta/id/68488-socialo-pakalpojumu-un-socialas-palidzibas-likums#p3) trešo daļu, kārtību, kādā saņemami pašvaldību sniegtie sociālie pakalpojumi, nosaka pašvaldību saistošajos noteikumos.  Saistošie noteikumi tiek papildināti ar sociālās rehabilitācijas pakalpojumiem.  Sociālās rehabilitācijas pakalpojums (ietver speciālistu konsultācijas, rehabilitācijas un terapeitiskus pakalpojumus, tos sniedz dienas laikā) bērniem ar funkcionāliem traucējumiem, kuri dzīvo ģimenēs, tiks sniegts Daugavpils valstspilsētas pašvaldības iestādē “Daudzfunkcionālais sociālo pakalpojumu centrs “Priedīte””, kur deinstitucionalizācijas laikā tika izveidota attiecīga infrastruktūra. Sociālās rehabilitācijas pakalpojums bērnam, kura deklarētā dzīvesvieta ir pašvaldībā, ir bezmaksas.  Citus sociālos rehabilitācijas pakalpojumus tiesīga saņemt ģimene ar bērniem, bāreņi un bez vecāku gādības palikuši bērni pēc pilngadības sasniegšanas līdz 24 gadu vecumam, nepilngadīgi likumpārkāpēji, citas personas, pamatojoties uz Dienesta sociālā darbinieka atzinumu, vēršoties pie pakalpojuma sniedzēja ar Dienesta norīkojumu. Personai, kura deklarējusi savu dzīvesvietu pašvaldībā, sociālās rehabilitācijas pakalpojums ir bezmaksas. |
| 1. Fiskālā ietekme uz pašvaldības budžetu | Bezmaksas sociālās rehabilitācijas pakalpojuma nodrošināšanai Daugavpils valstspilsētas pašvaldības iestādei “Daudzfunkcionālais sociālo pakalpojumu centrs “Priedīte”” 2024.gadā piešķirti 32999 *euro*.  Citiem sociālās rehabilitācijas pakalpojumiem Dienestam 2024.gadā piešķirti 40969 *euro*. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Labvēlīgi ietekmēs sociālo situāciju, jo bērni ar funkcionāliem traucējumiem, ģimenes ar bērniem un citi iedzīvotāji varēs saņemt sociālās rehabilitācijas pakalpojumus. |
| 1. Ietekme uz administratīvajām procedūrām un to izmaksām | Saistošo noteikumu piemērošanas procesā persona vēršas Dienestā. Atvieglojot administratīvo slogu, Dienests izstrādā iesniegumu paraugu, kas tiek izvietots tīmekļa vietnē: http://www.socd.lv/?page\_id=2249 un pieejams klientu apkalpošanas zālēs. Iedzīvotājiem tiek nodrošināts bezmaksas konsultatīvais atbalsts klātienē, elektroniski un telefoniski.  Pakalpojuma saņemšanai Dienests izsniegs norīkojumu.  Sociālās rehabilitācijas pakalpojumu bērniem ar funkcionāliem traucējumiem sniegs Daugavpils valstspilsētas pašvaldības iestāde “Daudzfunkcionālais sociālo pakalpojumu centrs “Priedīte”” deinstitucionalizācijas procesa ietvaros izveidotajā infrastruktūrā.  Jaunu institūciju veidošana saistošo noteikumu izpildei nav nepieciešama. |
| 1. Ietekme uz pašvaldības funkcijām un cilvēkresursiem | Saistošie noteikumi nodrošina pašvaldības funkciju izpildi, kas noteiktas Sociālo pakalpojumu un sociālās palīdzības likuma 9.panta pirmajā daļā un 11.pantā.  Jauni pienākumi vai uzdevumi iestādēm netiek noteikti. |
| 1. Informācija par izpildes nodrošināšanu | Saistošo noteikumu izpildi nodrošinās Dienests un Daugavpils valstspilsētas pašvaldības iestāde “Daudzfunkcionālais sociālo pakalpojumu centrs “Priedīte””. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu izdošanu paredz [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums) [3.panta](https://likumi.lv/ta/id/68488-socialo-pakalpojumu-un-socialas-palidzibas-likums#p3) trešā daļa Saistošie noteikumi piemēroti minētajā normatīvajā aktā noteikto mērķu sasniegšanai un paredz to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Saskaņā ar Pašvaldību likuma 46. panta trešo daļu, saistošo noteikumu projektu un tam pievienoto paskaidrojuma rakstu publicē pašvaldības oficiālajā tīmekļvietnē sabiedrības viedokļa noskaidrošanai un saistošo noteikumu paskaidrojuma rakstā norāda projekta izstrādes gaitā veiktās konsultācijas ar privātpersonām un institūcijām.  Sabiedrības viedokļa noskaidrošanai saistošo noteikumu projekts tika publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai bija no 2024.gada \_\_\_\_.\_\_\_\_\_\_\_\_\_\_\_ līdz 2024.gada \_\_.\_\_\_\_\_\_\_\_\_\_\_. |

Daugavpils valstspilsētas pašvaldības domes priekšsēdētājs  A.Elksniņš